Romanian presidentti

Romanian presidentti () on Romanian valtionpäämies, joka valitaan viiden vuoden välein. Presidentin kaudet on rajoitettu kahteen. Presidentin tehtäviin kuuluu muun muassa nimittää pääministeri. 

Presidentti Klaus Johannis toimi virassa joulukuusta 2014 helmikuuhun 2025. Hän oli jatkanut presidenttinä kautensa loppumisesta huolimatta sen jälkeen, kun maan presidentinvaalin ensimmäinen kierros mitätöitiin joulukuussa 2024. Johannis erosi virastaan 12. helmikuuta 2025, ja siitä lähtien väliaikaisena presidenttinä on toiminut Ilie Bolojan. Toukokuussa 2025 pidetyissä vaaleissa presidentiksi valittiin Nicușor Dan, joka vannoi virkavalansa 26. toukokuuta.

 Vala 
Korkeimman oikeuden hyväksyessä vaalien tulokset kokoontuu Romanian parlamentti istuntoon. Istunnossa uusi valittu presidentti vannoo Romanian perustuslain 82 pykälän mukaisen valan:

Lähde: 

 Viraltapano 
Istuvan presidentin rikkoessa perustuslakia, hänet voidaan viraltapanna Romanian parlamentin esityksestä. Jos esitys menee läpi, tulee järjestää kansanäänestys 30 päivän sisällä viraltapanosta.

Jos senaatti ja parlamentti yhteistuumin syyttävät presidenttiä valtiopetturuudesta, astuu viraltapano välittömästi toimeen. Romanian korkein oikeus käsittelee tapauksen ja jos istuva presidentti todetaan syylliseksi valtiopetokseen, erotetaan hänet välittömästi.

 Historia 
Viraltapanoesityksiä on tehty kolme kappaletta. Ensimmäinen esitys viraltapanosta oli presidentti Ion Iliescua vastaan vuonna 1995. Häntä syytettiin yksityisomaisuuden laittomasta takavarikoinnista Romanian sosialistisen kansaintasavallan aikana. Esitys viraltapanosta ei läpäissyt parlamentin äänestystä. 

Ensimmäinen viraltapantu presidentti oli Traian Băsescu vuonna 2007. Parlamentti hyllytti presidentin sillä hänen epäiltiin puuttuneen oikeuslaitoksen toimintaan laittomasti. Suoritetussa kansanäänestyksessä 19. toukokuuta vuonna 2007 75,06% äänestäjistä vastustivat presidentin erottamista ja hän palasi takaisin valtaan. 

Keväällä 2012 aloittanut Victor Pontan vasemmistohallitus yritti myös erottaa Băsescun. 6. heinäkuuta 2012 parlamentti pidätti Băsescun tehtävistään ja järjesti 29. heinäkuuta 2012 kansanäänestyksen hänen erottamisestaan. 88 prosenttia äänestäjistä kannatti presidentin viraltapanoa. Äänestysprosentti jäi kuitenkin 46 prosenttiin, kun äänestäjistä vähintään puolen olisi pitänyt äänestää jotta tulos olisi pätevä. Hallitus yritti jatkaa kamppailua vielä oikeudessa, ja sen mukaan äänikynnys olisi ylittynyt uudemman väestölaskennan perusteella. Perustuslakituomioistuin päätti kuitenkin ettei äänestys ole pätevä.

Romannian perustuslakituomioistuin mitätöi vuoden 2024 presidentinvaalien ensimmäisen kierroksen tuloksen Venäjän vaikuttamisyrityksen vuoksi. Toukokuussa 2025 järjestetyn toisen kierroksen voitti Bukarestin EU-myönteinen pormestari Nicușor Dan. Vastaehdokas radikaalisoikeistolaisen AUR-puolueen johtaja George Simion ehti jo onnitella häntä, mutta muutti mielensä ja vaati, että vaalitulos on kumottava, koska hänen mukaansa tulokseen ovat vaikuttaneet ulkopuoliset tahot.Mia Gertsch, Romanian presidentinvaalien häviäjä ei hyväksykään tulosta, Yle.fi, uutiset 20.5.2025, viitattu 2.5.2025

 Viransijaisuus ja pätevyysvaatimukset 
Jos presidentti on kykenemätön hoitamaan tehtäviään äkillisen sairauden tai kuolemantapauksen vuoksi on Romanian senaatin puhemies presidentin ensimmäinen sijainen. Jos hänkin on estynyt hoitamasta virkaa, parlamentin puhemies toimii sijaisena. Viransijainen ei voi hajottaa parlamenttia eikä käynnistää kansanäänestystä. Viransijaisuus voi kestää enimmillään kolme kuukautta.

Presidentiksi valittavan henkilön tulee täyttää seuraavat ehdot:

 Romanian kansalainen
 ei ole todettu vaalikelvottomaksi
 ei ole jo toiminut presidenttinä kahta kautta 
 väh. 35-vuotias

 Luettelo presidenteistä 

 NroKuva Nimi Kausi alkoi Kausi päättyi 1101x101px Nicolae Ceaușescu 28. maaliskuuta 1974 22. joulukuuta 1989 2109x109px Ion Iliescu 6. helmikuuta 1990 29. marraskuuta 1996  3111x111px Emil Constantinescu 29. marraskuuta 1996 20. joulukuuta 2000 2109x109px Ion Iliescu 20. joulukuuta 2000 20. joulukuuta 2004 4109x109px Traian Băsescu 20. joulukuuta 2004 20. huhtikuuta 2007 vt.105x105px Nicolae Văcăroiu 20. huhtikuuta 2007 23. toukokuuta 2007 4109x109px Traian Băsescu 23. toukokuuta 2007 10. heinäkuuta 2012 vt.113x113px Crin Antonescu 10. heinäkuuta 2012 27. elokuuta 2012 4109x109px Traian Băsescu 27. elokuuta 2012 20. joulukuuta 2014 5109x109px Klaus Johannis 21. joulukuuta 2014  12. helmikuuta 2025 vt 109x109px Ilie Bolojan 13. helmikuuta 202526. toukokuuta 20256107x107pxNicușor Dan26. toukokuuta 2025
Lähde:

 Katso myös 
 Luettelo Romanian hallitsijoista
 Luettelo Valakian hallitsijoista
 Luettelo Moldavian ruhtinaista

 Lähteet 

*

fr:Présidents de Roumanie